Proiect

**H O T Ă R Î R E**

**privind instituirea Comisiei de cercetare prealabilă pentru declararea utilităţii publice**

**de interes naţional de reconstrucţie şi construcţie a liniilor electrice cu tensiunea de 110 kV Drochia – Şuri, Şuri – Donduşeni, Chişinău – Hînceşti,**

 **Hînceşti – Cneazevca, Şoldăneşti – Ignăţei**

În temeiul alin.(2) art.7 al Legii exproprierii pentru cauză de utilitate publică nr.488-XIV din 8 iulie 19999 (Monitorul Oficial al Republicii Moldova, 2000, nr.42-44, art.311), cu modificările ulterioare, Guvernul

**HOTĂRĂŞTE:**

Se instituie Comisia de cercetare prealabilă pentru declararea utilităţii publice de interes naţional a lucrărilor de construcţie a LEA-35 kV (în gabarituri de 110 kV) Şoldăneşti - Ignăţei cu lungimea de 22,0 km şi reconstrucţia:

LEA-110 kV Drochia – Şuri cu lungimea de 14,3 km

LEA-110 kV Şuri – Donduşeni cu lungimea de 23,6 km

LEA-110 kV Chişinău – Hînceşti cu lungimea de 25,5 km

LEA-110 kV Hînceşti – Cneazevca cu lungimea de 42,7 km

**2.** Se aprobă Componenţa nominală a Comisiei de cercetare prealabilă pentru declararea utilităţii publice de interes naţional a lucrărilor de construcţie a LEA-35 kV (în gabarituri de 110 kV) Şoldăneşti - Ignăţei cu lungimea de 22,0 km şi reconstrucţia a LEA-110 kV Drochia – Şuri cu lungimea de 14,3 km, LEA-110 kV Şuri – Donduşeni cu lungimea de 23,6 km, LEA-110 kV Chişinău – Hînceşti cu lungimea de 25,5 km, LEA-110 kV Hînceşti – Cneazevca cu lungimea de 42,7 km, conform anexei.

**3.** Comisia de cercetare prealabilă pentru declararea utilităţii publice de interes naţional a lucrărilor de construcţie a LEA-35 kV (în gabarituri de 110 kV) Şoldăneşti - Ignăţei cu lungimea de 22,0 km şi reconstrucţia a LEA-110 kV Drochia – Şuri cu lungimea de 14,3 km, LEA-110 kV Şuri – Donduşeni cu lungimea de 23,6 km, LEA-110 kV Chişinău – Hînceşti cu lungimea de 25,5 km, LEA-110 kV Hînceşti – Cneazevca cu lungimea de 42,7 km:

va prezenta Guvernului, în termen de 10 zile, rezultatele cercetărilor efectuate, precum şi procesul-verbal al şedinţei de vot şi documentele aferente;

va activa în conformitate cu prevederile Regulamentului privind modul de cercetare prealabilă pentru declararea utilităţii publice a obiectului exproprierii, aprobat prin Hotărîrea Guvernului nr.660 din 15 iunie 2006.

**4.** Se stabileşte că, în caz de eliberare a membrilor Comisiei din funcţiile deţinute, atribuţiile lor în cadrul acesteia vor fi exercitate de persoanele nou-desemnate în funcţiile respective, fără emiterea altei hotărîri de Guvern.

**5.** Controlul asupra executării prezentei hotărîri se pune în sarcina Ministerului Economiei.

|  |  |
| --- | --- |
| **PRIM-MINISTRU** | **Pavel FILIP**  |
| **Contrasemnează:**  |  |
| **Viceprim-ministru, ministrul economiei** | **Octavian Calmîc**  |
| **Ministrul finanţelor** | **Octavian Armașu**  |

Anexă

la Hotărîrea Guvernului

nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_ 2016

**COMPONENŢA NOMINALĂ**

**a Comisiei de cercetare prealabilă pentru declararea utilităţii publice de interes naţional**

**de reconstrucţie şi construcţie a liniilor electrice cu tensiunea de 110 kV Drochia – Şuri, Şuri – Donduşeni, Chişinău – Hînceşti, Hînceşti – Cneazevca, Şoldăneşti – Ignăţei**

|  |  |
| --- | --- |
|  | Ministerul Economiei, președintele Comisiei  |
|  | Ministerul Finanțelor |
|  | Ministerul Mediului  |
|  | Ministerul Dezvoltării Regionale și Construcțiilor |
|  | Ministerul Agriculturii și Industriei Alimentare |
|  | Agenția Relații Funciare și Cadastru  |
|  | Președintele raionului Drochia |
|  | Președintele raionului Dondușeni |
|  | Președintele raionului Rezina |
|  | Președintele raionului Hîncești, |
|  | Președintele raionului Șoldănești |
|  | Președintele raionului Cimișlia |
|  | Președinților raioanelor Leova |
|  | Președintele raionului Ialoveni |
|  | **Primarul or. Drochia** |
|  | Primarul com. Pervomaiscoe, rl. Drochia |
|  | Primarul com. Șuri, rl. Drochia |
|  | Primarul s. Fîntînița, rl. Drochia |
|  | Primarul s. Țarigrad, rl. Drochia |
|  | **Primarul or. Dondușeni**  |
|  | Primarul s. Tărnova, rl. Dondușeni |
|  | Primarul s. Țaul, rl. Dondușeni |
|  | Primarul s. Corbu, rl. Dondușeni |
|  | Primarul s. Ignăței, rl. Rezina  |
|  | Primarul s. Peciște, rl. Rezina  |
|  | **Primarul or. Șoldănești**  |
|  | Primarul s. Olișcani, rl. Șoldănești  |
|  | Primarul s. Fuzăuca, rl. Șoldănești  |
|  | **Primarul or. Hîncești** |
|  | Primarul s. Caracui, rl. Hîncești |
|  | Primarul s. Buțeni, rl. Hîncești  |
|  | Primarul s. Costești, rl. Ialoveni |
|  | Primarul s. Hansca, rl. Ialoveni |
|  | Primarul com. Mileștii Mici, rl. Ialoveni |
|  | Primarul com. Zîmbreni, rl Ialoveni |
|  | Primarul s. Costești, rl. Ialoveni |
|  | Primarul s. Molesti, rl. Ialoveni  |
|  | Primarul com. Băcioi, mun. Chișinău |
|  | Primarul com. Albina rl. Cimișlia |
|  | Primarul com. Hîrtop, rl Cimișlia |
|  | Primarul, com. Tomaiul Nou, rl. Leova  |
|  | Primarul com. Sărățica Nouă, rl. Leova |
|  | Primarul com. Cneazevca, rl. Leova |

**NOTĂ INFORMATIVĂ**

la proiectul Hotărîrii Guvernului privind instituirea Comisiei de cercetare prealabilă pentru declararea utilităţii publice de interes naţional de reconstrucţie şi construcţie a liniilor electrice cu tensiunea de 110 kV Drochia – Şuri, Şuri – Donduşeni, Chişinău – Hînceşti,

 Hînceşti – Cneazevca, Şoldăneşti – Ignăţei

Prezentul proiect de Hotărîre a fost elaborat în conformitate cu Legea exproprierii pentru cauză de utilitate publică nr. 488-XIV din 08.07.1999 (M.O. nr. 42-44/331 din 20.04.2000) și cu prevederile Regulamentului privind modul de cercetare prealabilă pentru declararea utilității publice a obiectului exproprierii, aprobat prin Hotărîrea Guvernului nr. 660 din 15.06.2006 (M.O. nr. 95-97/709 din 23.06.2006).

Necesitatea elaborării proiectului este argumentată prin faptul că, în conformitate cu contractul nr.42856 din 22.05.2012 şi grantul Comisiei Europene, Banca Europeană pentru Reconstrucţie şi Dezvoltare investeşte mijloace financiare pentru realizarea proiectului ”Reabilitarea reţelelor electrice de transport ale ”Moldelectrica” Î.S. O parte integrantă a acestui proiect reprezintă lucrările de construcţia LEA-35 kV (în gabarituri de 110 kV) Şoldăneşti - Ignăţei cu lungimea de 22,0 km şi reconstrucţia LEA-110 kV Drochia – Şuri cu lungimea de 14,3 km, LEA-110 kV Şuri – Donduşeni cu lungimea de 23,6 km, LEA-110 kV Chişinău – Hînceşti cu lungimea de 25,5 km, LEA-110 kV Hînceşti – Cneazevca cu lungimea de 42,7 km.

Conform condiţiilor grantului, termenul de executare a lucrărilor şi acţiunea obligaţiilor de credit sunt limitate de un termen de 24 luni. Suma totală a finanţării constituie 5 376 670,78 EURO.

Bazîndu-se pe practicile existente şi sarcina de proiect, investitorii finanţează costul materialelor utilizate pentru efectuarea lucrărilor desfăţurate şi însăși lucrările. La rîndul său, Î.S. "Moldelectrica" (clientul) oferă documentaţia necesară şi accesul la locul executării lucrărilor.

În prezent, de către ÎS ”Moldelectrica” sunt finisate lucrările de proiectare, încheiate contractele pentru executarea lucrărilor de alocare a terenurilor pentru liniile electrice enumerate. În contextul dat remarcăm că, pînă la elaborarea proiectului, conform normelor stabilite, au fost efectuate cercetări necesare, inclusiv identificate terenuri, pe care vor fi instalați pilonii, au fost organizate negocieri cu organele administrației publice locale privind alocarea/schimbarea destinației terenurilor, pe teritoriul cărora va fi efectuată reconstrucția/construcția LEA, cu persoanele fizice în proprietatea cărora se află terenurile, etc. Contractul de executare a lucrărilor de construcţie şi montaj se află la etapa de încheiere cu câştigătorul tenderului.

 Totuşi, în conformitate cu proiectele elaborate, lucrările la construcţia şi reconstrucţia LEA menţionate vor fi executate inclusiv pe terenuri proprietate privată, care aparţin la 745 de proprietari privaţi, suprafaţa acestor terenuri constituind 1,6750 de hectare. Este necesar de remarcat că, nu toate persoane fizice - proprietarii terenurilor sunt de acord cu propunerea de a transmite terenul pentru lucrările respective, fapt care impune necesitatea promovării proiectului dat. Conform normelor existente, terenurile proprietate privată urmează a fi procurate la prețul de piață, stabilit în urma negocierilor cu fiecare persoana în parte (remarcă: conform prețului normativ suma necesară pentru procurarea terenurilor constituie cca 262 mii lei).

 Astfel, luînd în considerare importanță lucrărilor ce urmează a fi executate, termenul limitat de îndeplinire a acestora, Ministerul Economiei a elaborat prezentul proiect de Hotărăre a Guvernului.

Proiectul nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării de către Grupul de lucru pentru reglementarea activităţii de întreprinzător.

**Viceprim-ministru, Octavian CALMÎC**

**ministrul economiei**